Դոդո (ֆուտբոլիստ)

Խոսե Ռոդոլֆո Պիրես Ռիբեյրո ( առավել հայտնի է Դոդո () անունով, ), բրազիլացի ֆուտբոլիստ, պաշտպան, Բրազիլիայի մինչև 20 տարեկանների հավաքականի նախկին ֆուտբոլիստ։

Կենսագրություն 
Դոդոն 11 տարեկանից մինչև 15 տարեկանը խաղացել է «Կրուզեյրո» դպրոցում, ապա տեղափոխվել է «Կորինթիանս»։ Թիմի հիմնական կազմում դեբյուտը կատարել է 2009 թվականին։ 2010 թվականի դեկտեմբերին վարձավճարով տեղափոխվել է «Բաիա»։

2012 թվականի հուլիսի 2-ին պայմանագիր է կնքել «Ռոմա» ակումբի հետ և բրազիլական Սերիա Ա-ից տեղափոխվել  իտալական Սերիա Ա։ Դեբյուտը նշել է հոկտեմբերի 28-ին «Ուդինեզեի» դեմ խաղում (2:3)։ Սկսել է խաղալ հիմնական կազմում, սակայն հետո նրան փոխարինել է իր հայրենակից Մարկինյոսը։ Դեբյուտային մրցաշրջանում անցկացրել է 11 խաղ։

2014 թվականի ամռանը տեղափոխվել է «Ինտերնացիոնալե»։ 2016 թվականի հունվարին վարձավճարով տեղափոխվել է «Սամպդորիա» մինչև մրցաշրջանի ավարտը։

2019 թվականի հունվարի 24-ին Դոդոն վարձավճարով տեղափոխվել է «Կրուզեյրո»։ Պաշտպանին թիմ հրավիրել է Մանո Մենեզեսը, որը եղել էր «Կորինթիանսի»  մարզիչը 2009 թվականին։

2009 թվականին Դոդոն Բրազիլիայի մինչև 17 տարեկանների հավաքականին օգնել է հաղթել Հարավային Ամերիկայի պատանեկան առաջնությունում։ 2014 թվականին հրավիրվել է Բրազիլիայի ազգային հավաքական (Արգենտինայի և Ճապոնիայի դեմ ընկերական խաղերից առաջ), սակայն խաղադաշտ դուրս չի եկել։

Ձեռքբերումներ 
 Հարավային Ամերիկայի պատանեկան առաջնության չեմպիոն (1) – 2009
 / Սուպերկլասիկո դե լաս Ամերիկասի հաղթող (1) – 2014 (չի խաղացել)

Ծանոթագրություններ

Արտաքին հղումներ 
 
 

Բրազիլացի ֆուտբոլիստներ
Ռոմայի ֆուտբոլիստներ
Ֆուտբոլի պաշտպաններ
Ինտեր Միլանի ֆուտբոլիստներ
Իտալիայի լեգեոներ ֆուտբոլիստներ
Սամպդորիայի ֆուտբոլիստներ
Կորինտիանսի ֆուտբոլիստներ
Սանտոսի ֆուտբոլիստներ
Կրուզեյրոյի ֆուտբոլիստներ